IMISLab/GreekWikipedia huggingface dataset:
Συμμετρία

Συμμετρία ονομάζεται η ιδιότητα μερικών γεωμετρικών σχημάτων στα οποία σε κάθε σημείο τους υπάρχει αντίστοιχο σημείο που ανήκει στο σχήμα και το μέσο αυτού του ευθύγραμμου τμήματος να ανήκει σε ένα στοιχειώδες γεωμετρικό σχήμα. δηλαδή ένα σημείο, μια ευθεία, ή ένα επίπεδο. Στον τρισδιάστατο ευκλείδειο χώρο υπάρχουν τρία είδη συμμετρίας:

 Είναι η σημειακή συμμετρία ως προς το σημείο Ο: Για κάθε σημείο Α του σχήματος, στο σχήμα ανήκει και το σημείο Β, το οποίο ανήκει στο προεκτεταμένο ευθύγραμμο τμήμα ΑΟ έτσι, ώστε ΑΟ=ΟΒ. Επίσης το συμμετρικό του σημείου Α ως προς σημείο Ο είναι το αντίστοιχο σημείο Α' με το οποίο συμπίπτει εάν περιστραφεί κατά 180 μοίρες. Ισχύει ότι ΑΟ = ΟΑ'. Συμμετρία ως προς τον άξονα ε: Για κάθε σημείο Α του σχήματος, στο σχήμα ανήκει και το σημείο Β που βρίσκεται σε τέτοιο σημείο, ώστε να απέχει από την ευθεία ε απόσταση ίδια με το Α και το ευθύγραμμο τμήμα ΑΒ να τέμνεται από την ευθεία ε. Συμμετρία ως προς επίπεδο Π: Για κάθε σημείο Α του σχήματος, στο σχήμα ανήκει και το σημείο Β που βρίσκεται σε τέτοιο σημείο, ώστε να απέχει από το επίπεδο Π απόσταση ίδια με το Α και το ευθύγραμμο τμήμα ΑΒ να τέμνεται κάθετα από το επίπεδο Π. Η κατοπτρική συμμετρία εμφανίζεται στους καθρέφτες. Η συμμετρία υπό κλίμακα εμφανίζεται στις αυτοόμοιες δομές, τα φράκταλ. Οι δομές αυτές αναπαράγουν τον εαυτό τους στο χώρο, με ελάχιστη διαφοροποίηση σε σχήμα από το αρχικό μοτίβο αλλά σε άλλο μέγεθος, καθώς εξελίσσονται.
Μαρία ντε Γκουανταλούπε ντε Λενκάστρε, 6η δούκισσα του Αβέιρο

Η δόνα Μαρία ντε Γκουανταλούπε, πορτογαλ. dona Maria de Guadalupe de Lencastre y Cárdenas Manrique (1630 - 1715) από τον Οίκο των Αβίς-Λενκάστρε ήταν Πορτογαλίδα ευγενής, κληρονόμος αξιοσημείωτης περιουσίας: έγινε η 6η δούκισσα του Αβέιρο.

 Ήταν η πρώτη κόρη του Γεωργίου δούκα (και μαρκησίου) του Τόρρες Νόβας και της Άννας-Μαρίας ντε Καδένας υ Μανρίκε ντε Λάρα, κόρης του 3ου δούκα της Μακέδα. Ο αδελφός της Ραϊμούντο 4ος δούκας του Αλβέιρο υποστήριξε τους Αψβούργους της Ισπανίας και έτσι εξορίστηκε με τη Μαρία ντε Γκουανταλούπε στην Ισπανία. Εκεί η Μαρία παντρεύτηκε και ο αδελφός της απεβίωσε το 1666. Τότε ο Ιωάννης Δ΄ της Πορτογαλίας έδωσε το δουκάτο στον θείο της Πέτρο, που έγινε 5ος δούκας του Αβέιρο. Υπογράφτηκε ειρήνη μεταξύ Πορτογαλίας και Ισπανίας. Το 1673 απεβίωσε ο Πέτρος και η Μαρία διεκδίκησε και έγινε η 6η δούκισσα του Αβέιρο. Όμως έπρεπε να επιστρέψει στην Πορτογαλία και όταν ο άνδρας της αντιτέθηκε, τον διαζεύχθηκε και επέστρεψε στη χώρα της, όπου ανέλαβε τις ιδιοκτησίες του Οίκου της. Απεβίωσε 85 ετών. Παντρεύτηκε τον ισπανό Μανουέλ Πόνσε ντε Λεόν, 6ο δούκα του Λος Άρκος και είχε τέκνα: Ζοακίν Πόνσε υ Λενκάστρε απεβ. 1729, 7ος δούκας του Λος Άρκος. Γκαμπριέλ 1667-1745, 7ος δούκας του Λενκάστρε. Ιζαμπέλ-Ζακαρίας Πόνσε ντε Λεόν υ Λενκάστρε, παντρεύτηκε πρώτα τον Αντόνιο Αλβάρεθ ντε Τολάδεο, 9ο δούκα της Άλμπα και μετά τον Φραντσέσκο Γκοντζάγκα, 1ο δούκα του Σολφερίνο. ”Nobreza de Portugal e do Brasil” – Vol. II, page 345. Published by Zairol Lda., Lisbon 1989.
Λευκορωσική Αντιπολίτευση

Ο όρος Λευκορωσική Αντιπολίτευση είναι ένας όρος ομπρέλα ο οποίος αναφέρεται σε όλα τα άτομα, οργανώσεις, ή κινήματα που αντιτίθενται στη σημερινή ηγεσία της Λευκορωσίας, και συγκεκριμένα στον νυν πρόεδρο Αλεξάντερ Λουκασένκο. Σε γενικές γραμμές στην αντιπολίτευση περιλαμβάνει τους προοδευτικούς, φιλευλευθεριστές, σοσιαλδημοκράτες, αριστερούς, αναρχικούς αλλά και τους εθνικιστές και ακροδεξιούς.

 Σύμβολο της αντιπολίτευσης αποτελεί η σημαία στα χρώματα λευκό και κόκκινο. Η σημαία αυτή ήταν η επίσημη σημαία του κράτους για τη βραχύβια πρώτη Δημοκρατία της Λευκορωσίας, τα έτη 1918-1919. Επίσης ήταν επίσημη σημαία του κράτους όταν η χώρα ανεξαρτητοποιήθηκε από τη Σοβιετική Ένωση το 1991 μέχρι το 1995, όταν ο νεαρός τότε πρόεδρος Αλεξάντερ Λουκασένκο μετά από δημοψήφισμα άλλαξε τη σημαία της Λευκορωσίας στη σημερινή. Η ερυθρόλευκη σημαία της Λευκορωσίας έχει χρησιμοποιηθεί σχεδόν σε όλες τις διαδηλώσεις της αντιπολίτευσης. Παραλλαγή της αποτελεί η ίδια σημαία, απλώς με το ιστορικό εθνόσημο της Λευκορωσίας στο κέντρο. Το 1994 τρία χρόνια μετά την ανεξαρτητοποίηση της Λευκορωσίας από τη Σοβιετική Ένωση, πρόεδρος της Λευκορωσίας εκλέχτηκε ο Αλεξάντερ Λουκασένκο. Από τότε και έπειτα έχει κατηγορηθεί για τον αυταρχικό τρόπο διακυβέρνησής του. Όλες οι μετέπειτα προεδρικές εκλογές που έγιναν, έχουν χαρακτηριστεί ως άδικες και νόθες από τον ΟΑΣΕ. Επίσης η κυβέρνηση του Λουκασένκο έχει καταστείλει επίμονα κάθε αντίθετη φωνή προς αυτόν. Σε αυτό το κλίμα, διαμορφώθηκε μία αντιπολίτευση που συσπείρωσε γύρω της όλες τις πολιτικές δυνάμεις που ήταν αντίθετες με τον Λουκασένκο. Οι Λευκορωσικές διαδηλώσεις του 2020 είναι η μεγαλύτερη και μαζικότερη αντίδραση που έχει κάνει μέχρι σήμερα η Λευκορωσική Αντιπολίτευση. Διαδηλώσεις σε όλη τη χώρα, με δεκάδες χιλιάδες άτομα να συμμετέχουν, έφεραν τον Λουκασένκο στα πρόθυρα της παραίτησης.
712 Βολιβιανή

Η Βολιβιανή (Boliviana) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,519. Ανακαλύφθηκε το 1911 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τον Νοτιοαμερικανό επαναστάτη Σιμόν Μπολίβαρ.

 Η μέση διάμετρος της Βολιβιανής εκτιμάται σε 127,57 χιλιόμετρα. Ο φασματικός τύπος της είναι C (ανθρακούχος), ενώ το άλβεδό της είναι 0,051. Η Βολιβιανή περιστρέφεται γύρω από τον εαυτό της μία φορά κάθε 11 ώρες και 44 λεπτά. Πολυμέσα σχετικά με το θέμα 712 Boliviana στο Wikimedia Commons Τροχιά από το JPL (Java) / Εφημερίδα
Ντόμινικ Μόναχαν

Ο Ντόμινικ Μόναχαν (Dominic Bernard Patrick Luke Monaghan, 8 Δεκεμβρίου 1976) είναι Βρετανός ηθοποιός, του οποίου η είσοδος στο καλλιτεχνικό στερέωμα ήρθε με τη συμμετοχή του στην τριλογία "Ο Άρχοντας των Δαχτυλιδιών" (The Lord of the Rings) όπου έπαιζε τον ρόλο του Merry Brandybuck.

 Γεννήθηκε στις 8 Δεκεμβρίου του 1976 στο Βερολίνο, όπου και μεγάλωσε. Αυτός και η οικογένειά του μετακόμισαν στο Μάντσεστερ της Αγγλίας όταν ήταν 12 ετών. Πέρα από την ικανότητα του να μιλάει καλά Γερμανικά, έχει ταλέντο στις μιμήσεις και είναι ικανός στο να αλλάζει την προφορά του. Ο πρώτος μεγάλος ρόλος του ήταν στο κανάλι ΒΒC στην σειρά "Hetty Wainthropp Investigates". Τον καιρό αυτό ο Ντόμινικ πρωταγωνιστεί στην τηλεοπτική σειρά "Οι Αγνοούμενοι" (Lost). Έχει αποδείξει έμπρακτα το ενδιαφέρον του για το περιβάλλον παίρνοντας μέρος σε δενδροφυτεύσεις και καθαρισμούς δασών. Του ανήκει ένα μικρό δάσος στην Ινδία. Στο δεξί του μπράτσο έχει τατουάζ τον αριθμό 9, σε μία απο τις γλώσσες που δημιούργησε ο J.R.R. Tolkien για την τριλογία "Ο Άρχοντας των Δαχτυλιδιών" (The Lord of the Rings). Στο αριστερό χέρι έχει ένα τατουάζ με την φράση "Living is easy with eyes closed", η οποία αποτελεί στίχο του τραγουδιού "Strawberry Fields Forever" του Τζων Λέννον. X-Men Origins: Wolverine (2009) (Beak) Shooting Livien (2005) (Owen) Οι Αγνοούμενοι (2004) (τηλεοπτική σειρά) (Charlie Pace) The Purifiers (2004) (Sol) Spivs (2004) (Goat) Ο Άρχοντας των Δακτυλιδιών: Η Επιστροφή του Βασιλιά (2003) (Merry Brandybuck) An Insomniac's Nightmare (2003) (Jack) Ο Άρχοντας των Δαχτυλιδιών: Οι Δύο Πύργοι(2002) (Merry Brandybuck) Ο Άρχοντας των Δαχτυλιδιών: Η Συντροφιά του Δαχτυλιδιού (2001) (Merry Brandybuck) Monsignor Renard (2000) (Τηλεοπτική σειρά) (Étienne Pierre Rollinger) This is Personal: The Hunt for the Yorkshire Ripper (2000) (Jimmy Furey) Hostile Waters (1997) (τηλεόραση) (Sasha) Hetty Wainthropp Investigates (1996) (τηλεοπτική σειρά) (Geoffrey Shawcross)
Σαιντ Τζέιμς (Τζαμάικα)

Η Ενορία του Σαιντ Τζέιμς (αγγλικά: Parish of Saint James) είναι μια από τις δεκατέσσερις ενορίες της Τζαμάικα. Έχει έκταση 594,9 τ.χλμ. και πληθυσμό 178.000 κατοίκων (2001). Πρωτεύουσα είναι η Μοντέγκο Μπέυ.

 Το Σαιντ Τζέιμς βρίσκεται βορειοδυτικά της Τζαμάικα. Στα βόρεια βρέχεται από την Καραϊβική Θάλασσα. Συνορεύει στα βορειοδυτικά με το Αννόβερο, στα νοτιοδυτικά με τη Γουεστμόρλαντ, στα νότια με την Αγία Ελίζαμπεθ και στα ανατολικά με την Τρελόνι. Έχει έκταση 594,9 τ.χλμ.. Είναι η δέκατη μεγαλύτερη ενορία της Τζαμάικα μετά την Αγία Άννα, την Αγία Ελίζαμπεθ, την Κλαρεντόν, την Αγία Κατερίνα, την Τρελόνι, την Μάντσεστερ, την Πόρτλαντ, την Γουεστμόρλαντ, τον Άγιο Θωμά και την Αγία Μαρία. Το κυριότερο ποτάμι του Σαιντ Τζέιμς είναι το Γκρέιτ Ρίβερ. Το Σαιντ Τζέιμς διαθέτει αρκετούς κόλπους. Οι κυριότεροι είναι ο Μοντέγκο και ο Γκρέιτ Ρίβερ. Το Σαιντ Τζέιμς είχε πληθυσμό 178.000 κατοίκων (2001). Είναι σε πληθυσμό η πέμπτη μεγαλύτερη ενορία της Τζαμάικα μετά το Κίνγκστον, τον Άγιο Ιάκωβο, την Κλαρεντόν και την Αγία Κατερίνη. Αντελφί Γουάιλτσάρι Κάμπριτζ Μάουντ Κάρεϋ Μαρούν Μοντέγκο Μπέυ Σαιντ Μπρανς Μπουργκ Τζονς Χωλ Η κύρια οικονομική δραστηριότητα είναι η δασοκομία. Στο Σαιντ Τζέιμς καλλιεργείται σε μεγάλη ποσότητα ζαχαροκάλαμο. Στο Σαιντ Τζέιμς υπάρχουν αρκετά ξενοδοχεία, όπως το Ντόκτορς Κέιβ Μπιτς Χοτέλ, το Γουίντχαμ Ρόουζ Χωλ, το Ριτζ Κάρλτον, το Χαφ Μουν και το Ιμπεροστράρ. Το Σαιντ Τζέιμς είναι η γενέτειρα των Τζίμι Κλιφ, Αμπντουλά ελ-Φαϊσάλ και Γιόχαν Μπλέικ. Ενορίες της Τζαμάικα Πληροφορίες για το Σαιντ Τζέιμς, Τζαμάικα Ιστορία του Σαιντ Τζέιμς
Μεσιέ 106

Ο Μεσιέ 106 (M106), επίσης γνωστός ως NGC 4258, είναι σπειροειδής γαλαξίας στον αστερισμό των Θηρευτικών Κυνών. Ανακαλύφθηκε από τον Πιερ Μεσαίν το 1781. Απέχει περίπου 22 έως 25 εκατομμύρια έτη φωτός από τη Γη. Ανήκει στην κατηγορία των γαλαξιών Σίφερτ τύπου ΙΙ, και παρουσιάζει τη χαρακτηριστική έντονη εκπομπή ακτίνων X των γαλαξιών αυτού του τύπου και ασυνήθιστες γραμμές εκπομπής, επειδή μάλλον στο κέντρο του γαλαξία βρίσκεται μια υπερμεγέθης μαύρη τρύπα που καταβροχθίζει σημαντικές ποσότητες ύλης. Ένας άλλος γαλαξίας, ο NGC 4217, συνοδεύει τον Μ106.

 Ο Μ106 είναι σπειροειδής γαλαξίας, του οποίου η διάμετρος υπολογίζεται σε 80.000 έτη φωτός. Οι σπειροειδείς βραχίονές του έχουν σκούρες λωρίδες σκόνης, λαμπερά και μικρής ηλικίας αστρικά σμήνη που αποτελούνται από γαλάζιους αστέρες, και νεφελώματα όπου δημιουργούνται νέοι αστέρες, τα οποία εμφανίζονται ως ροζ περιοχές στις φωτογραφίες λόγω του ιονισμένου υδρογόνου. Ο πυρήνας του αποτελείται από γερασμένα κίτρινα άστρα. Στο πυρήνα υπολογίζεται ότι βρίσκεται μια μαύρη τρύπα με μάζα περίπου 40 εκατομμύρια ηλιακές μάζες. Αν και οι περισσότεροι σπειροειδείς γαλαξίες έχουν δύο βραχίονες, ο Μ106 έχει τέσσερις. Οι δύο επιπλέον βραχίονες είναι πιο λεπτεπίλεπτοι και αποτελούνται από ιονισμένο αέριο, το οποίο εκπέμπει κόκκινη ακτινοβολία. Ανακαλύφθηκαν από τους Κουρτέ και Κουρβελιέ το 1961, οι οποίοι τους ανακάλυψαν παρατηρώντας εικόνες ιονισμένου υδρογόνου (Ηα), ενώ τη δεκαετία του 1970 ανακαλύφθηκε ότι εκπέμπουν και ραδιοκύματα. Σε εικόνα του διαστημικού τηλεσκοπίου ακτίνων Χ Τσάντρα, οι δύο αυτοί βραχίονες ακτινοβολούν έντονα. Θεωρούνται ότι είναι πίδακες υλικού οι οποίοι εκτινάσσονται από τη μαύρη τρύπα στο κέντρο του γαλαξία. Επιπλέον, η παρουσία αυτών των δύο πιδάκων έχει ως αποτέλεσμα την υπερθέρμανση των αερίων γύρω από τον πυρήνα, τα οποία ακτινοβολούν έντονα στο ορατό φως, τα ραδιοκύματα και τις ακτίνες Χ. Έχουν κλίση περίπου 60 μοιρών σε σχέση με το γαλαξιακό δίσκο, όποτε τον διατρυπούν και φτάνουν μέχρι τη γαλαξιακή άλω.Στον γαλαξία M106 υπάρχει ένα μέιζερ υδρατμών που μπορεί να παρατηρηθεί από τη γραμμή ortho-H2Ο στη συχνότητα των 22 GHz, απόδειξη ύπαρξης πυκνού και θερμού μοριακού αερίου. Τα μέιζερ ύδατος βοηθούν στην παρατήρηση του πυρηνικού δίσκου προσαύξησης στους ενεργούς γαλαξίες. Ο M106 έχει έναν ελαφρώς στρεβλωμένο, λεπτό δίσκο Kepler, το επίπεδο του οποίου σχεδόν συμπίπτει με το επίπεδο παρατήρησης. Ο δίσκος αυτός περιβάλλει μια κεντρική περιοχή που φιλοξενεί μάζα περίπου 4 Χ 107M?. RealVideo: Was ist ein kosmischer Maser? (γερμ. Τι είναι ένα κοσμικό Μέιζερ; από την τηλεοπτική εκπομπή Alpha Centauri) Spiral Galaxy M106 @ SEDS Messier pages Αρχειοθετήθηκε 2007-12-11 στο Wayback Machine. WIKISKY.ORG: SDSS image, M106 4/10/07: M106 - Mystery Spiral Arms Explained? The X-ray/radio-visible extra spiral arms in M106/NGC 4258. Spiral Galaxy Messier 106 (NGC 4258) at the astro-photography site of Mr. Takayuki Yoshida. M106 image taken by Stargazer Observatory
Σβεντάιν

Ο Σβεντάιν (γερμ.: Schwentine) είναι ποταμός στο ομόσπονδο κρατίδιο της Γερμανίας Σλέσβιχ Χόλσταιν. Έχει μήκος περίπου 62 χιλιόμετρα και πηγάζει από το λόφο του Μπούνγκσμπεργκ, το υψηλότερο σημείο της πολιτείας, κοντά στο χωριό Κάζεντορφ στο Όστθολσταιν. Μετά ρέει προς την πόλη Κίελο και εκβάλλει στο φιόρδ του Κιέλου, που αποτελεί κόλπο της Βαλτικής θάλασσας. Περνάει μέσα από αρκετές λίμνες, ανάμεσα στις οποίες η μεγάλη λίμνη Πλον, που είναι η μεγαλύτερη λίμνη στο Χόλσταιν. Επίσης, ρέει μέσα από τις πόλεις Έουτιν, Μαλέντε, Πλον, Πριτζ και Κίελο.

 Ο ποταμός είναι πολύ σημαντικός στην προμήθεια πόσιμου νερού. Επίσης, είναι στενά συνδεδεμένος με τη βιομηχανοποίηση της περιοχής του Κιέλου. Επάνω του είναι χτισμένα επίσης δύο υδροηλεκτρικά φράγματα, σχεδιασμένα από τον Μπέρναρτ Χόβαλντ, ιδιοκτήτη του τοπικού ναυπηγείου, τα οποία είναι ακόμα σε λειτουργία και σήμερα θεωρούνται πολιτισμικά μνημεία. Το όνομα Σβένταιν προέρχεται από τη σλάβικη λέξη Σβεντάνα (Sventana) που σημαίνει "ιερός". Η πηγή του ποταμού αρχικά δεν βρισκόταν στο Μπούνγκσμπεργκ αλλά κοντά στο Μπόρνχόβντ. Η πηγή στο σημερινό παλιό Σβένταιν (Alte Schwentine) σύμφωνα με ιστορικούς, φυσικούς επιστήμονες και γλωσσικούς ερευνητές θεωρείται η αρχική πηγή του ποταμού. Κατά τη διάρκεια των πρώτων μεσαιωνικών χρόνων και έπειτα ο μικρός ποταμός ήταν το σύνορο ανάμεσα στη Γερμανική ή Σαξωνική περιοχή, που επεκτείνονταν μέχρι τη Βαλτική Θάλασσα και τις Σλάβικες περιοχές στο σημερινό Όστθολσταιν.
Κατάλογος αστέρων του Νοτίου Ιχθύος

Ο παρών κατάλογος αστέρων του Νοτίου Ιχθύος παραθέτει τους σημαντικότερους αστέρες στον αστερισμό Νότιος Ιχθύς κατά φθίνουσα φωτεινότητα (φαινόμενο μέγεθος), μαζί με τους προσδιορισμούς και κωδικοποιήσεις των αστρονομικών καταλόγων που διαθέτουν και τα βασικά χαρακτηριστικά τους.

 ESA (1997). «The Hipparcos and Tycho Catalogues». Ανακτήθηκε στις 26 Δεκεμβρίου 2006. Kostjuk, N. D. (2002). «HD-DM-GC-HR-HIP-Bayer-Flamsteed Cross Index». Ανακτήθηκε στις 26 Δεκεμβρίου 2006. Roman, N. G. (1987). «Identification of a Constellation from a Position». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 26 Δεκεμβρίου 2006. Gould, B. A. «Uranometria Argentina». Reprinted and updated by Pilcher, F. Αρχειοθετήθηκε από το πρωτότυπο στις 27 Φεβρουαρίου 2012. Ανακτήθηκε στις 16 Ιουλίου 2010. «AAVSO Website». American Association of Variable Star Observers. Ανακτήθηκε στις 9 Μαρτίου 2014.
Μπόλκο Γ΄ του Ζιενμπίτσε

Ο Μπόλκο Γ΄, πολων. Bolko ΙΙΙ książę Ziębicki (π. 1348 - 13 Ιουνίου 1410) από τον Οίκο των Πιαστ-Σιλεσίας-Ζιενμπίτσε ήταν δούκας του Ζιενμπίτσε/Μύνστερμπεργκ (από το 1358) και του Γκλιβίτσε/Γκλάιβιτς (1369-73).

 Ήταν ο πρωτότοκος γιος του Νικολάου του Μικρού, δούκα του Ζιενμπίτσε και της Αγνής, κόρης του Χέρμανν Κρουσίνα του Λίχτενμπεργκ. Νυμφεύτηκε το 1369 την Ευφημία των Πιαστ-Σιλεσίας-Οπόλε (π.1351-1411), κόρη του Μπολέσλαφ δούκα του Μπύτομ και είχε τέκνα: Νικόλαος π.1371-1405. Ιωάννης Α΄ π.1380-1428, δούκας του Ζιενμπίτσε/Μύνστερμπεργκ. Ευφημία π.1385-1447, παντρεύτηκε τον Φρειδερίκο Γ΄ κόμη του Έττινγκεν. Αικατερίνη π.1390-1422, παντρεύτηκε τον Πσέμκο Α΄ των Πρεμυσλιδών δούκα της Οπάβα/Τρόπαου. Ερρίκος Β΄ π.1396-1420, δούκας του Ζιενμπίτσε. Αγνή π.1400;-1420. Χέντβιχ, Ελισάβετ, απεβίωσαν μικρές. Cawley, Charles, SILESIA, Medieval Lands database, Foundation for Medieval Genealogy. Marek, Miroslav. "Complete Genealogy of the House of Piast". Genealogy.EU. Genealogy of the Dukes of Ziębice
Κλητορολόγιον

Το Κλητορολόγιον του Φιλοθέου είναι ο μεγαλύτερος και πιο σημαντικός από τους βυζαντινούς καταλόγους αξιωμάτων και αυλικών τίτλων (Τακτικά). Δημοσιεύθηκε τον Σεπτέμβριο του 899 κατά τη διάρκεια της βασιλείας του Αυτοκράτορα Λέοντα του Σοφού (886-912) από τον κατά τα άλλα άγνωστο πρωτοσπαθάριο και ατρικλίνη Φιλόθεο. Ως ατρικλίνης, ο Φιλόθεος θα ήταν υπεύθυνος για την υποδοχή των επισκεπτών στα αυτοκρατορικά συμπόσια και για την καθοδήγησή τους στα κατάλληλα καθίσματα ανάλογα με τη θέση τους στην αυτοκρατορική ιεραρχία. Στον πρόλογο του έργου του δηλώνει ρητά ότι συνέταξε αυτή την πραγματεία ως «ακριβή έκθεση της τάξης των αυτοκρατορικών συμποσίων, του ονόματος και της αξίας κάθε τίτλου που τηρούνταν βάσει της αρχαίας κλητορολογίας» και συνιστά την υιοθέτησή της στο αυτοκρατορικό τραπέζι .

 Το έργο του Φιλοθέου σώζεται μόνο ως προσάρτημα στα τελευταία κεφάλαια (52-54) του δεύτερου βιβλίου μιας μεταγενέστερης πραγματείας για τις αυτοκρατορικές τελετές, την «Περί βασιλείου τάξεως» του Αυτοκράτορα Κωνσταντίνου Πορφυρογέννητου (913–959) . Χωρίζεται σε τέσσερα τμήματα: Η ενότητα Ι είναι η εισαγωγή και παρέχει μια σύντομη επισκόπηση όλων των αυλικών και κρατικών αξιωμάτων και τίτλων της Βυζαντινής Αυτοκρατορίας, τα οποία χωρίζει σε πέντε κατηγορίες: τάξεις «γενειοφόρων ανδρών» (δηλαδή μη ευνούχων), μεγάλα αξιώματα της πολιτείας, δευτερεύοντα αξιώματα διαφόρων υπηρεσιών και υπουργείων, τάξεις ευνούχων και μεγάλα αξιώματα του κράτους που προορίζονται για ευνούχους. Οι ενότητες II και III δίνουν τη σειρά με την οποία οι υπάλληλοι πρέπει να εισέρχονται στα αυτοκρατορικά συμπόσια. Η ενότητα II αφορά τους υψηλότερους αξιωματούχους, εκείνους που θα μπορούσαν να κάθονται στο τραπέζι του αυτοκράτορα, ενώ η ενότητα ΙΙΙ ασχολείται με μεσαίους και κατώτερους αξιωματούχους, καθώς επίσης και με τις πρεσβείες των άλλων πατριαρχείων (Ρώμης, Αντιόχεια και Ιεροσολύμων) και ξένων κρατών (Άραβες, Βούλγαροι, Γερμανοί). Η ενότητα IV είναι το μεγαλύτερο τμήμα του κειμένου και απευθύνεται στους ατρικλίνεις της Αυλής, παρέχοντάς τους συμβουλές για την οργάνωση των διαφόρων συμποσίων καθ'όλη τη διάρκεια του έτους, ξεκινώντας από τους εορτασμούς των Χριστουγέννων. Περιέχει επίσης δύο παραρτήματα, το ένα για τις γενναιόδωρες επιδοτήσεις του αυτοκράτορα σε αξιωματούχους σε ορισμένες περιπτώσεις και το άλλο για τις απολαβές των ατρικλίνων. Ακολουθεί ένα σύντομο προσάρτημα (κεφάλαιο 54 της «Περί βασιλείου τάξεως») με τους διάφορους εκκλησιαστικούς αξιωματούχους και την κατάταξή τους, καθώς και το Notitia Episcopatuum του ψευδο-Επιφανίου, έναν κατάλογο επισκοπικών εδρών. Bury, John Bagnell (1911). The Imperial Administrative System of the Ninth Century - With a Revised Text of the Kletorologion of Philotheos. London: Oxford University Press. Kazhdan, Alexander, επιμ. (1991). The Oxford Dictionary of Byzantium. New York and Oxford: Oxford University Press. ISBN 978-0-19-504652-6.
Μπίγαν

Η πόλη Μπίγαν (Siudad ti Vigan) βρίσκεται στις Φιλιππίνες, στην επαρχία Ιλόκος Σουρ, της οποίας είναι και πρωτεύουσα. Βρίσκεται στις δυτικές ακτές της νήσου Λουσόν και βλέπει τη Θάλασσα της Νότιας Κίνας. Το 1999, ανακηρύχθηκε από την UNESCO ως Μνημείο Παγκόσμιας Κληρονομιάς Έχοντας ιδρυθεί το 16ο αιώνα, το Βιγκάν είναι ένα έξοχο παράδειγμα οργανωμένης ισπανικής αποικιακής πόλης, και παράλληλα εμπορικού κέντρου, στην Ασία. Η αρχιτεκτονική του αντανακλά τη μείξη πολιτισμικών στοιχείων από τις Φιλιππίνες, την Κίνα και την Ευρώπη, δίνοντας ως αποτέλεσμα έναν πολιτισμό και ένα αστικό τοπίο μοναδικό στη Νοτιοανατολική Ασία. Το 2007, η πόλη είχε 47.246 κατοίκους, το 80% των οποίων προέρχονται από μείξη πληθυσμού Κίνας και Φιλιππίνων. Δήμαρχος της Βιγκάν είναι ο Φέρντιναντ Μεντίνα.

 Κατά τις ισπανικές κατακτήσεις το 16ο αιώνα, ο κονκισταδόρ Χουάν ντε Σαλσέδο εξερεύνησε την επαρχία Ιλόκος και εγκατέστησε στρατιωτική βάση στη σημερινή περιοχή του Βιγκάν. Σύμφωνα με την τοπική παράδοση, όταν κατέφτασαν οι Ισπανοί στην περιοχή, κάποιος πρόσεξε την οργιώδη πράσινη βλάστηση στις όχθες του ποταμού Μεστίζο και ρώτησε έναν ιθαγενή για το όνομα του μέρους. Ο ιθαγενής, ο οποίος δεν καταλάβαινε ισπανικά, νόμιζε ότι τον ρωτούσαν για το όνομα του φυτού, οπότε απάντησε "μπιγκάα" κι έτσι πήρε την ονομασία της η πόλη Βιγκάν. Η πόλη είναι η μόνη στις Φιλιππίνες που χρονολογείται από τον 16ο αιώνα και διασώζεται μέχρι σήμερα. Αποτελούσε παράκτιο εμπορικό κέντρο πολύ πριν την έλευση των Ισπανών: από τη Θάλασσα της Νότιας Κίνας έφτασαν στο Νησί του Βιγκάν (Isla de Vigan) Κινέζοι έμποροι μέσω του ποταμού Μεστίζο, οι οποίοι αντάλλασσαν αγαθά από τα βασίλεια της Ασίας με χρυσάφι, κερί και άλλα προϊόντα. Άποικοι από άλλες περιοχές, κυρίως από την Κίνα, εγκαταστάθηκαν στην περιοχή κι έκαναν μεικτούς γάμους με τον ιθαγενή πληθυσμό. Στις 20 Μαΐου 1572, οι Ισπανοί κατέφτασαν βόρεια της Μανίλα και στις 12 Ιουνίου έφτασαν στο Βιγκάν, όπου ιδρύθηκε από το Χουάν ντε Σαλσέδο η Βίγια Φερνανδίνα δε Βιγκάν (Villa Fernandina de Vigan), προς τιμήν του Φερδινάνδου, γιου του Φιλίππου Β' της Ισπανίας. Το 1576, ο Σαλσέδο επέστρεψε στην περιοχή με στρατιωτική συνοδεία και ιεραπόστολους για την κατήχηση της επαρχίας Ιλόκος. Ιδρύθηκε ισπανική πόλη, με σκοπό τον έλεγχο των γειτονικών περιοχών. Από το 1645 ως το 1660, το Βιγκάν ήταν χωρισμένο σε 21 τομείς. Το 1906, ιδρύθηκε το Πανεπιστήμιο των Βορείων Φιλιππίνων, το παλαιότερο κρατικό πανεπιστήμιο στη Βόρεια Λουσόν. Σήμερα, η πόλη χωρίζεται σε 39 κοινότητες. Το 2007, σεισμός μεγέθους 5,4 βαθμών της κλίμακας Ρίχτερ συνέβη στις βόρειες Φιλιππίνες, χωρίς θύματα. Το επίκεντρο εντοπίστηκε 46 χιλιόμετρα από το Βιγκάν. City government of Vigan Official website of Vigan, Ilocos Sur 360° Tour, Vigan Longanisa Vigan Festival
Ζαρές Μινασιάν

Ο Ζαρέ(ς) Μινασιάν (λατινική γραφή "Zareh Minasyan", αρμενικά "Զարեհ Մինասյան") ήταν Αρμένιος ποδοσφαιριστής, ο οποίος αγωνιζόταν ως επιθετικός με την ομάδα του Άρη Θεσσαλονίκης, κατακτώντας το πρώτο πανελλήνιο πρωτάθλημα του 1928, ενώ για μία σεζόν (1926-27) αγωνίστηκε με τα χρώματα του Παναθηναϊκού Αθλητικού Ομίλου.

 Ο αρμενικής καταγωγής Μινασιάν έπαιξε στην ομάδα του Άρη τη σεζόν 1925-26, καθώς και την περίοδο 1927-28. Στο ενδιάμεσο, δηλαδή τη σεζόν 1926-27, αγωνίστηκε με τη φανέλα του Παναθηναϊκού.Την πρώτη του χρονιά με την φανέλα των "κίτρινων" κατέκτησε τον τίτλο του πρωταθλητή Θεσσαλονίκης, σκοράροντας πέντε τέρματα κατά την διάρκεια της σεζόν. Αρχικά είχε κατακριθεί από τους δημοσιογράφους της πόλης για το ότι δεν χρησιμοποιούσε το αριστερό του πόδι, ώσπου έδωσε την απάντησή του με τα δύο γκολ που πέτυχε με το αριστερό του στον φιλικό αγώνα με την αυστριακή Κάπφενμπεργκερ (Kapfenberger Sportclub) στις 8 Μαΐου 1926, όταν οι "κίτρινοι" κέρδισαν με 5-2. Τον Νοέμβριο του 1926 μετεγγράφηκε από τον Άρη στον Παναθηναϊκό. Η μετακίνησή του στην Αθήνα ενδέχεται να έγινε για επαγγελματικούς λόγους, καθώς συναντάμε το όνομά του στα πρωταθλήματα Τραπεζών (όπου συμμετείχαν υπάλληλοι και στελέχη των αθηναϊκών παραρτημάτων τραπεζών), στη σύνθεση της ομάδας της Τράπεζας Ελληνικής Εμπορικής Πίστεως. Επίσης, από τον Τύπο της εποχής πληροφορούμαστε ότι εργαζόταν ως «μεταφραστής της ελληνικής αλληλογραφίας εις την αρμενική».Συμμετείχε στα παιχνίδια του πρωταθλήματος Αθηνών 1926-27 και σκόραρε στο 2-2 επί της Α.Ε.Κ. στις 21 Ιανουαρίου 1927 και στο 3-3 επί του Απόλλωνα στις 30 Ιανουαρίου 1927. Συμμετείχε επίσης σε ορισμένα από τα πρώτα διεθνή φιλικά ματς του Παναθηναϊκού, σκοράροντας σε δύο από αυτά: στην ήττα 2-1 από την Γκρατζάνσκι στις 12 Μαρτίου 1927 και στη νίκη επί της Λέφσκι Σόφιας με 1-0 τον Απρίλιο του 1927.Την επόμενη σεζόν επέστρεψε στον Άρη και αγωνίστηκε στο πρωτάθλημα Θεσσαλονίκης του 1928, όπου πέτυχε δύο τέρματα, το πρώτο εναντίον του Ηρακλή στις 29 Ιανουαρίου 1928 με τον Άρη να νικάει με 3-1 και το δεύτερο εναντίον του ΠΑΟΚ στη νίκη των "κίτρινων" με 3-0 στις 22 Απριλίου 1928.Ακολούθησε η τελική φάση του πρώτου πανελλήνιου πρωταθλήματος 1927-28, όπου ο Μινασιάν συμμετείχε στους τρεις από τους τέσσερις αγώνες που έδωσε η ομάδα του, κατακτώντας τον τίτλο του πρωταθλητή. Ο επιθετικός σκόραρε δύο φορές στον πρώτο αγώνα του Άρη εναντίον του Ατρομήτου όπου οι "κίτρινοι" κέρδισαν με 1-3 στην Αθήνα, στις 24 Μαΐου 1928.
Tom and Jerry in War of the Whiskers

Το Tom and Jerry in War of the Whiskers είναι βιντεοπαιχνίδι πάλης και η συνέχεια του παιχνιδιού 3D κινουμένων σχεδίων Tom and Jerry in Fists of Furry για το Nintendo 64 και τον προσωπικό υπολογιστή, κυκλοφόρησε το 2000. Κυκλοφόρησε στις 18 Νοεμβρίου του 2002 για το PlayStation 2, στις 6 Δεκεμβρίου για το Xbox και στις 5 Ιανουαρίου του 2003 για το GameCube από την Warner Bros. Interactive Entertainment. Αναπτύχθηκε από το VIS Entertainment και δημοσιεύτηκε από την NewKidCo. Ήταν το μόνο παιχνίδι NewKidCo που κυκλοφόρησε ποτέ. Οι εκδόσεις Xbox και GameCube δεν κυκλοφόρησαν ποτέ έξω από την Αμερική.

 Ο στόχος του παιχνιδιού είναι ο παίκτης να νικήσει τον αντίπαλό του σε ένα καθορισμένο χρονικό διάστημα με γύρους. Επιτρέπονται έως και 4 παίκτες. Υπάρχουν τρεις τύποι παιχνιδιού. Η μία είναι η λειτουργία Challenge, όπου ο παίκτης μάχεται κάθε φορά με έναν αντίπαλο, (Οι αντίπαλοι είναι οι εχθροί του χαρακτήρα από το κλασσικό κινούμενο σχέδιο Τομ και Τζέρι) μόλις αντιμετωπίσει κάποιους συγκεκριμένους χαρακτήρες, τον οδηγεί στην τελική μάχη που ένας από τους δύο ισχυρούς χαρακτήρες που θα μονομαχήσει η παίκτης, ο ένας είναι ο τρομαχτικός και τεράστιος Τέρας Τζέρι (λόγω του ότι ήπιε ένα φίλτρο που τον έκανε τέρας), ή τη Γάτα Ρομπότ, από την δημιουργία του Τομ, πρέπει να αγωνιστεί μέχρι νοκάουτ ο παίχτης για να ξεκλειδώσει στην συνέχεια έναν νέο χαρακτήρα για μάχη. Ο δεύτερος τρόπος παιχνιδιού είναι η επιλογή Vs, όπου πραγματοποιήθηκε μονομαχία ένας εναντίον έναν. Το τρίτο είναι το Tag Versus, όπου ένας παίχτης μονομαχεί μόνος του ή με έναν φίλο του για την καταπολέμηση τον δύο εχθρών του. Οι μονομαχίες αρένας του παιχνιδιού γίνονται στις περιοχές: κουζίνα, παραλία, χιονισμένο το χειμώνα, κρουαζιερόπλοιο, μάντρα, ασταθές εργοτάξιο, ιταλική αγορά, στοιχειωμένο σπίτι, τρελό εργαστήριο του τρελού επιστήμονα, άγρια Δύση, το κάστρο, κόλαση και αρένα πυγμαχίας. Οι χαρακτήρες του παιχνιδιού είναι οι: Tom, Jerry, Spik, Tyke, Nibbles, Butch, Quacker, Lion, Eagle, Robot Cat και Monster Jerry. Tom & Jerry in War of the Whiskers στο GameSpot Tom & Jerry in War of the Whiskers στο GameFAQs Tom & Jerry in War of the Whiskers στη Wikia Tom & Jerry in War of the Whiskers στο MobyGames
Ποδηλασία στους Θερινούς Ολυμπιακούς Αγώνες 1900

Στους Θερινούς Ολυμπιακούς Αγώνες του 1900 στο Παρίσι διεξήχθησαν δύο αγωνίσματα ποδηλασίας ανδρών. Οι αγώνες διεξήχθησαν στις 11, 13 και 15 Σεπτεμβρίου και έλαβαν μέρος συνολικά 72 αθλητές από επτά χώρες.

 Οι επτά χώρες που συμμετείχαν είναι οι εξής (σε παρένθεση ο αριθμός των αθλητών): Βέλγιο (1) Βοημία (1) Γαλλία (58) Γερμανία (3) Μεγάλη Βρετανία (1) Ιταλία (7) Ηνωμένες Πολιτείες (1) International Olympic Committee medal winners database. De Wael, Herman. Herman's Full Olympians: Cycling - track 1900. Sky Net. Αρχειοθετήθηκε από το πρωτότυπο στις 27 Φεβρουαρίου 2014. Ανακτήθηκε στις 3 Οκτωβρίου 2006. Mallon, Bill (1998). The 1900 Olympic Games, Results for All Competitors in All Events, with Commentary. Jefferson, North Carolina: McFarland & Company, Inc., Publishers. ISBN 0-7864-0378-0. La 84 Foundation: 1900 Report Αρχειοθετήθηκε 2008-05-28 στο Wayback Machine.
Δρυς η βαφική

Η δρυς (επιστ. Δρυς η βαφική, Quercus infectoria Oliv.) είναι ημιφυλλοβόλο δέντρο του γένους Quercus με περιοχή εξάπλωσης από το ανατολικό Αιγαίο μέχρι το Ιράν.

 Η Quercus infectoria παρουσιάζει γενετικά στενή συγγένεια με τα είδη του Τμήματος Robur, στο οποίο ανήκουν μεταξύ άλλων η Δρυς η χνοώδης (Quercus pubescens), Δρυς η έμμισχος (Quercus robur) και η άμισχος δρυς (Quercus petraea). Η δρυς η βαφική είναι ισχυρό δέντρο με ύψος που ξεπερνά τα 25 μέτρα. Βρίσκεται σε όλα σχεδόν τα κράτη της Ανατολικής Μεσογείου. Στην Ελλάδα είναι το 2ο μεγαλύτερο είδος Δρυός μετά την Άρια Δρυ. Στην Κύπρο πρόκειταί για το μεγαλύτερο είδος Δρυός. Συχνά αναφέρεται ως Βελανιδιά, αλλά ως επι το πλείστον ως Δρυς. Ύπάρχουν πολλά αιωνόβια δέντρα αυτού του είδους σε όλο το νησί, που λόγο της ηλικίας και του μεγέθους τους έγιναν σημεία αναφοράς, όπως ο Δρυς της Φήτης, της Λάνιας και της Πόλης Χρυσοχούς. Ανατολική νησιωτική Ελλάδα, Τουρκία, Κύπρος, Συρία, Λίβανος, Παλαιστίνη, Β. Ιράκ, ΝΔ. Ιράν.
Κέικ βουτύρου

Ένα κέικ βουτύρου (αγγλικά: Butter cake‎) είναι ένα κέικ στο οποίο ένα από τα κύρια συστατικά είναι το βούτυρο. Το κέικ βουτύρου ψήνεται με βασικά συστατικά τα οποία είναι το βούτυρο, η ζάχαρη, τα αυγά, το αλεύρι καθώς και παράγοντες διόγκωσης όπως μπέικιν πάουντερ ή μπέικιν σόδα. Θεωρείται ως ένα από τα βασικά κέικ στην αμερικανική ζαχαροπλαστική. Το κέικ βουτύρου προήλθε από το αγγλικό παντεσπάνι, το οποίο παραδοσιακά χρησιμοποιούσε ίσες ποσότητες βουτύρου, αλευριού, ζάχαρης και αυγών για να ψήσει ένα παχύ, πλούσιο κέικ.

 Η εφεύρεση του μπέικιν πάουντερ και άλλων χημικών διογκωτικών παραγόντων κατά τη διάρκεια του 19ου αιώνα αύξησε σημαντικά την ευελιξία αυτού του παραδοσιακού κέικ βουτύρου εισάγοντας τη δυνατότητα δημιουργίας ελαφρύτερων, πιο αφράτων κέικ χρησιμοποιώντας αυτούς τους παραδοσιακούς συνδυασμούς συστατικών, και αυτός ο μετασχηματισμός επέφερε το σύγχρονο κέικ βουτύρου. Τα κέικ βουτύρου παρασκευάζονται παραδοσιακά χρησιμοποιώντας μια παρασκευή κρέμας, στην οποία το βούτυρο και η ζάχαρη χτυπιέται πρώτα μέχρι να αφρατέψει ώστε να ενσωματωθεί ο αέρας στο βούτυρο. Τα αυγά στη συνέχεια προστίθενται σταδιακά, δημιουργώντας ένα γαλάκτωμα, ακολουθούμενο από εναλλασσόμενα μέρη υγρών και ξηρών συστατικών. Το κέικ βουτύρου είναι τυπικά αφράτο και υγρό όταν αποθηκεύεται σε θερμοκρασία δωματίου, αλλά τείνει να σκληραίνει ή να στεγνώνει με αποτέλεσμα να χάνει τη γεύση όταν ψύχεται, καθιστώντας το ακατάλληλο για το πάγωμα εκ των προτέρων με συστατικά που πρέπει να ψύχονται, όπως το τυρί κρέμα και η κρέμα ζαχαροπλαστικής.
HMS Cambrian (R85)

Το HMS Cambrian ήταν αντιτορπιλικό κλάσης C του Βασιλικού Ναυτικού, το έβδομο πλοίο του ναυτικού με αυτό το όνομα. Παραγγέλθηκε στις 16 Φεβρουαρίου 1942, αρχικά ως HMS Spitfire, όμως πριν από την καθέλκυση του μετονομάστηκε σε Cambrian. Έλαβε μέρος σε αποστολές συνοδείας νηοπομπών κατά τον Β΄ Παγκόσμιο Πόλεμο ενώ μεταπολεμικά παρέμεινε κατά κύριο λόγο στην εφεδρεία, με εξαίρεση τις επιχειρήσεις στην Ταγκανίκα.

 Το Cambrian εντάχθηκε στον 6ο Στολίσκο Αντιτορπιλικών του Home Fleet και ανέλαβε αποστολές συνοδείας νηοπομπών στον Ατλαντικό και την Αρκτική. Το 1945 επελέγη μαζί με άλλα σκάφη για να σταλεί στην Άπω Ανατολή, όμως έφτασε στο θέατρο επιχειρήσεων μετά από την συνθηκολόγηση της Ιαπωνίας. Μετά το τέλος της σύρραξης το Cambrian στάλθηκε στην εφεδρεία. Μαζί με άλλα σκάφη της υποκλάσης Ca επελέγη το 1963 για εκσυγχρονισμό. Στα πλαίσια της αναβάθμισης η γέφυρα μετασκευάστηκε ώστε να είναι πλέον περίκλειστη, προστέθηκε νέο σύστημα ελέγχου πυρός, καθώς και ανθυποβρυχιακά ολμοβόλα.Τον Ιανουάριο του 1964 το αντιτορπιλικό βρίσκονταν στα νερά της ανατολικής Αφρικής, ενώ λάμβαναν χώρα επιχειρήσεις καταστολής της εξέγερσης ενός συντάγματος του στρατού της Ταγκανίκας που είχε Βρετανούς αξιωματικούς. Το Cambrian ήταν ένα από τα πλοία της συνοδείας του αεροπλανοφόρου HMS Centaur που αποβίβασε πεζοναύτες. Το Cambrian παρείχε υποστηρικτικά πυρά κατά την διάρκεια της επιχείρησης.Η πορεία του πλοίου ολοκληρώθηκε το 1971, οπότε και διαλύθηκε για σκραπ. Colledge, J. J.· Warlow, Ben (2006) [1969]. Ships of the Royal Navy: The Complete Record of all Fighting Ships of the Royal Navy (Rev. έκδοση). London: Chatham Publishing. ISBN 978-1-86176-281-8. OCLC 67375475. Marriott, Leo (1989). Royal Navy Destroyers Since 1945. Ian Allen Ltd. ISBN 0-7110-1817-0. HMS Cambrian Association website Αρχειοθετήθηκε 2016-03-04 στο Wayback Machine.
Κροατική Δημοκρατική Ένωση 1990

Η Κροατική Δημοκρατική Ένωση 1990 ( κροατικά: Hrvatska demokratska zajednica 1990‎, σύντμηση: HDZ 1990) είναι ένα Κροατικό πολιτικό κόμμα στη Βοσνία και Ερζεγοβίνη. Ιδρύθηκε τη 16η Απριλίου 2006, κατόπιν διάσπασης από την Κροατική Δημοκρατική Ένωση της Βοσνίας και Ερζεγοβίνης, με πρόεδρο τον Ιλία Τσβιτανόβιτς. Το 2006 η ΚΔΕ 1990 ηγήθηκε στον εκλογικό συνασπισμό Κροάτες Μαζί (Hrvatsko Zajedništvo).Την 12η Σεπτεμβρίου 2014, η ΚΔΕ 1990 έγινε δεκτή ως μέλος παρατηρητής στο Ευρωπαϊκό Λαϊκό Κόμμα.

 Η ΚΔΕ 1990 είναι ένα λαϊκό σοσιαλδημοκρατικό κόμμα. Ακολουθεί τις βασικές ιδέες και τις αρχές στις οποίες βασίστηκε η Κροατική Δημοκρατική Ένωση της Βοσνίας και Ερζεγοβίνης, δηλαδή τη δημοκρατική κυριαρχία και την ισοτιμία μεταξύ των τριών συστατικών εθνών της χώρας (Σέρβοι, Βόσνιοι, Κροάτες). Στην πίστη ότι μόνο ο ελεύθερος άνθρωπος είναι καλό θεμέλιον για τη σύγχρονη πλουραλιστική κοινωνία. Ως λαϊκό κόμμα επικεντρώνεται στην προστασία των δικαιωμάτων του Κροατικού λαού που ζει στη ΒκΕ, αλλά αναγνωρίζει τον πολυεθνικό χαρακτήρα της χώρας, καθώς και την ισότητα μεταξύ όλων των ανθρώπων και των εθνικών μειονοτήτων, και συνεπώς παραμένει ανοιχτό σε όλους τους πολίτες. Κροατική Δημοκρατική Ένωση Βοσνίας-Ερζεγοβίνης Κροατική Δημοκρατική Ένωση
Πίνακας μεταλλίων Χειμερινών Ολυμπιακών Αγώνων 1948

Ο πίνακας μεταλλίων των Χειμερινών Ολυμπιακών Αγώνων του 1948 είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Χειμερινούς Ολυμπιακούς Αγώνες του 1948. Συνολικά, 669 αθλητές από 28 χώρες έλαβαν μέρος σε 22 αγωνίσματα των 4 αθλημάτων που πραγματοποιήθηκαν στο Σανκτ Μόριτς της Ελβετίας, το διάστημα 30 Ιανουαρίου - 8 Φεβρουαρίου 1948. Από τις 28 συμμετέχουσες χώρες, οι 13 κέρδισαν μετάλλιο στους Αγώνες. Στην κορυφή του πίνακα ισοβάθμησαν Νορβηγία και Σουηδία και μοιράστηκαν την πρώτη θέση, αφήνοντας στην τρίτη τους διοργανωτές Ελβετούς. Από την άλλη, η Ιταλία κατέκτησε το πρώτο της μετάλλιο σε Χειμερινούς Ολυμπιακούς Αγώνες.

 Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ. Διοργανώτρια Χώρα Χειμερινοί Ολυμπιακοί Αγώνες 1948 - Σανκτ Μόριτς (Διεθνής Ολυμπιακή Επιτροπή) «1948 Winter Olympics». Olympedia.com. Ανακτήθηκε στις 24 Φεβρουαρίου 2021. «Olympic Analytics/1948_2». olympanalyt.com.
Αηδόνι Πρέβεζας

Το Αηδόνι (επίσημη ονομασία Αηδόνιον) είναι οικισμός της τοπικής κοινότητας Αχερουσίας, της δημοτικής ενότητας (τέως δήμου) Φαναρίου, του δήμου Πάργας, της περιφερειακής ενότητας (τέως νομού) Πρεβέζης, στην περιφέρεια Ηπείρου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Νικοπόλεως και Πάργας του νομού Πρέβεζας, στο γεωγραφικό διαμέρισμα Ηπείρου. Μέχρι το 1927 ο οικισμός ονομαζόταν Μπιρμπίλι (που σημαίνει «αηδόνι»).

 Το Αηδόνι είναι πεδινός οικισμός στο βορειοδυτικό τμήμα του νομού Πρεβέζης. Βρίσκεται στον κάμπο του Αχέροντα, πάνω στην επαρχιακή οδό Καναλλακίου-Νεράιδας, σε μέσο σταθμικό υψόμετρο 70. Απέχει 49 χλμ. περίπου Β. ΒΔ,της Πρέβεζας (μέσω Καστροσυκιάς). Το χωριό καταστράφηκε ολοκληρωτικά κατά τη διάρκεια της Κατοχής. Ο οικισμός αναγνωρίστηκε το 1919 ως Μπιρμπίλι (δηλ. «αηδόνι») και προσαρτήθηκε στην κοινότητα Γιαννουζίου του νομού Πρεβέζης. Το 1927 μετονομάστηκε σε Αηδόνι. Με το ΦΕΚ 244Α - 04/12/1997 αποσπάστηκε από την κοινότητα Αχερουσίας και προσαρτήθηκε στον δήμο Φαναρίου. Με το ΦΕΚ 87Α - 07/06/2010 αποσπάστηκε από τον δήμο Φαναρίου και προσαρτήθηκε στον δήμο Πάργας. Η εκκλησία του Αγίου Χριστοφόρου (κοιμητηριακή), στη νοτιοδυτική έξοδο του οικισμού Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr https://www.youtube.com/watch?v=9-l5eWKaOFk
Σαμίρα Ιμπραήμ

Η Σαμίρα Ιμπραήμ (Αραβικά: سميرة إبراهيم, Δ.Φ.Α.: [sæˈmiːɾæ (ʔe)bɾɑˈhiːm]), γεννημένη γύρω στα 1987, είναι Αιγύπτια ακτιβίστρια που έγινε γνωστή κατά τη διάρκεια της Αιγυπτιακής επανάστασης.

 Στις 9 Μαρτίου του 2011 έλαβε μέρος σε καθιστική διαμαρτυρία στην Πλατεία Ταχρίρ (Tahrir) στο Κάιρο. Ο στρατός διέλυσε με τη βία τους συμμετέχοντες και η Σαμίρα μαζί με άλλες γυναίκες ξυλοκοπήθηκαν, δέχτηκαν ηλεκτρικόσοκ, τις έγδυσαν και βιντεοσκοπήθηκαν από στρατιώτες. Επίσης υποβλήθηκαν σε εξετάσεις παρθενίας. Οι εξετάσεις θεωρητικά διεξήχθησαν για να προστατευτούν οι στρατιώτες από κατηγορίες για βιασμούς. Μετά την επιτυχία να φέρει την υπόθεση στο δικαστήριο, στις 11 Δεκεμβρίου 2011 εκδόθηκε δικαστική εντολή που διέταξε να παύσουν οι εξετάσεις παρθενίας. Ωστόσο τον Μάρτιο του 2012 στρατιωτικό δικαστήριο απάλλαξε τον Δρ. Αντέλ Ελ Μογκ από κυρώσεις που του είχαν επιβληθεί και τον συνέδεαν με την εξέταση παρθενίας της Ιμπραήμ.Η Ιμπραήμ υποσχέθηκε να πάει την υπόθεσή της στα διεθνή δικαστήρια. Νωρίτερα του Μαρτίου 2013, η Ιμπραήμ δέχθηκε κριτική αφότου κατηγορήθηκε από τον Σάμιουελ Τάντρος, ο οποίος έγραψε στην “The Weekly Standard”, ότι δημοσίευσε αντισημιτικές και αντιαμερικανικές δηλώσεις στον προσωπικό της λογαριασμό στο twitter. Αυτές οι δηλώσεις περιλάμβαναν αποφθέγματα του Αδόλφου Χίτλερ και έγραφαν: «Έχω ανακαλύψει με το πέρασμα των ημερών ότι καμιά δράση αντίθετη με την ηθική, κανένα έγκλημα ενάντια στην κοινωνία, λαμβάνει χώρα, εκτός από την περίπτωση των Εβραίων. Χίτλερ». Σε αντίδραση σε μια βομβιστική επίθεση ενός λεωφορείου Ισραηλιτών στη Βουλγαρία, έγραψε: «Σήμερα είναι μια πολλή γλυκιά ημέρα με πολύ γλυκά νέα.» Το 2012, στην επέτειο της τρομοκρατικής επίθεσης της 11ης Σεπτεμβρίου 2001, έγραψε στο twitter: «Σήμερα είναι η επέτειος του 9/11. Είθε κάθε χρόνος να έρχεται με την Αμερική να καίγεται».Το Αμερικανικό Υπουργείο Εξωτερικών ακολούθως ανακοίνωσε ότι δεν θα δώσει το Διεθνές Βραβείο Θάρρους Γυναικών στην Ιμπραήμ μετά από αυτά τα σχόλια.Στην αρχή, η Ιμπραήμ ισχυρίστηκε ότι ο προσωπικός της λογαριασμός στο twitter «πρόσφατα εκλάπη» και ότι «κανένα σχόλιο ρατσισμού και μίσους είναι δικό της». Ωστόσο έπειτα δήλωσε: «Αρνούμαι να απολογηθώ στο Σιωνιστικό λόμπι στην Αμερική ανεξαρτήτως των προηγούμενων αντι-Σιωνιστικών δηλώσεων, βρισκόμενη κάτω από την πίεση της Αμερικανικής κυβέρνησης και επομένως απέσυραν το βραβείο». Το Αμερικανικό Υπουργείο Εξωτερικών έπειτα δήλωσε ότι η Ιμπραήμ από τότε έφυγε από τις Ηνωμένες Πολιτείες για να επιστρέψει στην Αίγυπτο. Στις 8 Μαρτίου 2013 μια εκπρόσωπος του Αμερικανικού Υπουργείου Εξωτερικών δήλωσε ότι «κατόπιν περαιτέρω αναθεώρησης, το υπουργείο αποφάσισε να μην την παρουσιάσει με το βραβείο», καθώς Αμερικανοί λειτουργοί «δεν θεώρησαν κάποιες από τις δημόσιες δηλώσεις της κατάλληλες. Δεν συμφωνούσαν με τις αξίες μας», προσθέτοντας ότι «υπήρχαν προφανώς κάποια προβλήματα στη διαδικασία αναθεώρησης και θα κάνουμε εγκληματολογική έρευνα στο πώς αυτό συνέβη».
Αντονέλλα Λουάλντι

Η Αντονέλλα Λουάλντι (6 Ιουλίου 1931-10 Αυγούστου 2023) ήταν Ελληνο-Ιταλίδα ηθοποιός και τραγουδίστρια. Εμφανίστηκε σε πολλές Γαλλικές και Ιταλικές ταινίες με τις πιο σημαντικές να είναι της δεκαετίας του 50' και 60'. Ήταν ενεργή από στην σκηνή της ηθοποιίας από το 1949 μέχρι το 1994.

 Γεννήθηκε στην Βηρυτό στο Λίβανο από Ιταλό πατέρα και Ελληνίδα μητέρα. Ξεκίνησε την καριέρα της το 1949, ότ αν κέρδισε διαγωνισμό για νέα ταλέντα του κινηματογραφικού περιοδικού Hollywood, όπου παρουσιάστηκε ως "Signorina X" ("Madam X"), καλώντας τους αναγνώστες να επιλέξουν το όνομα της σκηνής.Η Αντονέλλα παντρέυτηκε το 1955 τον εξίσου ηθοποιό Φράνκο Ιντερλέγκι, με τον οποίο απέκτησαν 2 παιδιά.Απεβίωσε στις 10 Αυγούστου 2023 σε ηλικία 92 ετών. Η Αντονέλλα Λουάλντι στην IMDb (Αγγλικά)
Θεομητορικές εορτές

Θεομητορικές εορτές ονομάζονται οι θρησκευτικές χριστιανικές εορτές που έχουν καθιερωθεί με τις «Δεσποτικές εορτές» και ειδικά για την Παναγία. Με αυτές τις εορτές τιμώνται γεγονότα του επίγειου βίου της από τη γέννηση έως και την Κοίμησή της. Οι Θεομητορικές εορτές κατά την Ορθόδοξη και Καθολική εκκλησία είναι

 Η Υπαπαντή, συνδυασμένη Δεσποτική και Θεομητορική εορτή, που εορτάζεται στις 2 Φεβρουαρίου (έναρξη εορτασμού μετά την απόδοση των Φώτων, στις 15 Ιανουαρίου, και απόδοση εορτής στις 9 Φεβρουαρίου) Ο Ευαγγελισμός της Θεοτόκου που εορτάζεται στις 25 Μαρτίου Η Κοίμηση της Θεοτόκου, εορτάζεται στις 15 Αυγούστου Το Γενέσιο της Θεοτόκου, εορτάζεται στις 8 Σεπτεμβρίου Τα Εισόδια της Θεοτόκου, εορτάζεται στις 21 Νοεμβρίου Η Σύλληψη της Θεοτόκου, που εορτάζεται στις 9 Δεκεμβρίου Η Σύναξη της Θεοτόκου, εορτάζεται στις 26 Δεκεμβρίου Η Υπαπαντή, που εορτάζεται στις 2 Φεβρουαρίου Ο Ευαγγελισμός της Θεοτόκου που εορτάζεται στις 25 Μαρτίου Η Κοίμηση της Θεοτόκου, εορτάζεται στις 15 Αυγούστου Η Γέννηση της Θεοτόκου, εορτάζεται στις 8 Σεπτεμβρίου Η Άμωμος Σύλληψη, που εορτάζεται στις 8 Δεκεμβρίου. Οι Θεομητορικές εορτές θεσπίστηκαν σε διάφορες εποχές των πρώτων αιώνων. Από τα γεγονότα της επίγειας ζωής της Θεοτόκου που εορτάζονται, μόνο η ο Ευαγγελισμός αναφέρεται στα ιερά ευαγγέλια. Τα άλλα γεγονότα, γνωστά στους πρώτους Χριστιανούς καταγράφηκαν σε διάφορα κείμενα που έστω και αν δεν περιλαμβάνονται στη Καινή Διαθήκη έχουν ιδιαίτερη βαρύτητα ως αρχαία εκκλησιαστική παράδοση στη ζωντάνια της θρησκευτικής συνείδησης. Άλλες θεομητορικές εορτές που δεν περιλαμβάνονται όμως στις κύριες είναι της Ζωοδόχου Πηγής, της Αγίας Σκέπης και Ρόδου του Αμάραντου προς τιμή των οποίων φέρονται πολλοί ιεροί ναοί.
Tcsh

Το tcsh είναι ένα κέλυφος του Unix βασισμένο στο κέλυφος C (C shell, csh) και συμβατό με αυτό. Πρακτικά είναι το κέλυφος C με προγραμματιζόμενη συμπλήρωση γραμμών εντολών, διόρθωση γραμμής εντολών και κάποια άλλα χαρακτηριστικά.

 Το γράμμα 't' στη λέξη 'tcsh' προέρχεται από το T του TENEX, ενός λειτουργικού συστηματος που ενέπνευσε τον Ken Greer, το δημιουργό του tcsh, με τη δυνατότητα συμπλήρωσης των γραμμών εντολών του. Ο Ken Greer δούλεψε πάνω στο tcsh στα τέλη της δεκαετίας του 1970 στο Πανεπιστήμιο Carnegie Mellon. Ο Paul Placeway από το πανεπιστήμιο του Οχάιο συνέχισε τη δουλειά στη δεκαετία του 1980 και από τότε στη συντήρησή του έχουν συμμετάσχει πολλοί προγραμματιστές. Ο Wilfredo Sanchez, ο πρώην κύριος προγραμματιστής του Mac OS X, εργάστηκε στο tcsh στις αρχές της δεκαετίας του 1990 στο MIT. Οι αρχικές εκδόσεις του Mac OS X διανέμονταν με το tcsh σαν κύριο κέλυφος, αλλά προεπιλεγμένο για νέους λογαριασμούς χρηστών ήταν το bash από την έκδοση 10.3 (ακόμα παρέχεται το tcsh, και η ενημέρωση του λειτουργικού δεν αλλάζει το κέλυφος των λογαριασμών που υπάρχουν ήδη). Η υλοποίηση του Project Athena του πανεπιστημίου της Αϊόβα χρησιμοποιεί το tcsh σαν το προεπιλεγμένο κέλυφος, αν και οι χρήστες μπορούν να το αλλάξουν. Το tcsh είναι το προεπιλεγμένο κέλυφος του FreeBSD και των απογόνων του όπως το DragonFly BSD, το PC-BSD και το DesktopBSD. Η σελίδα του tcsh (Αγγλικά) tcsh manual page (Αγγλικά) Αρχείο του βιβλίου του εκδοτικού οίκου O'Reilly "Using csh and tcsh" Αρχειοθετήθηκε 2011-02-25 στο Wayback Machine. (Αγγλικά)
Βαλκανικός χτενοτρίτωνας

Ο Βαλκανικός χτενοτρίτωνας, Triturus ivanbureschi Arntzen & Wielstra, 2013 ή χτενοτρίτωνας του Buresh, είναι ένα είδος τρίτωνα που ανήκει στο σύμπλεγμα ειδών χτενοτριτώνων του γένους Triturus. Εντοπίζεται στη Ν.Α. Ευρώπη και την Ανατολία. Πρόκειται για μεγάλου μεγέθους τρίτωνα που μπορεί να φτάσει μέχρι και τα 18cm ολικό μήκος.

 Αρχικά, περιγράφηκε ως είδος υποείδος του νότιου χτενοτρίτωνα Triturus karelinii arntzeni το 1999. Αργότερα ανάχθηκε σε επίπεδο είδους, καθώς γενετικές μελέτες έδειξαν ότι αποτελεί ένα διακριτικό εξελικτικό κλάδο. Αργότερα, αποδείχθηκε ότι ο ολότυπος του "T. arntzeni" ουσιαστικά ανήκε στο είδος T. macedonicus, έτσι το είδος περιγράφηκε εκ νέου με νέο ολότυπο ως T. ivanbureschi το 2013. Η ονομασία δόθηκε ως φόρος τιμής στον Βούλγαρο ερπετολόγο Ivan Buresh. Η κατανομή του είδους περιλαμβάνει τη Ν.Α. Βαλκανική χερσόνησο (Δυτική Βόρεια Μακεδονία., Β.Δ. Ελλάδα, Βουλγαρία, Ανατολική Θράκη) και μέρος της Δ. Ανατολία. Ένας απομονωμένος πληθυσμός που περιβάλλεται από άλλα είδη χτενοτριτώνων εντοπίζεται στη Σερβία. Προτιμά κυρίως ορεινά δάση. Κυρίως νυκτόβιο είδος. Ζευγαρώνει στο νερό κατά την περίοδο της άνοιξης σε μικρές λίμνες, στάσιμα ή ελαφρώς ρέοντα νερά. Η μεταμόρφωση των προνυμφών συνήθως διαρκεί 3 με 4 μήνες. Η ενηλικίωση αρχίζει στο 3ο με 5ο έτος της ζωής του, ενώ η διάρκεια ζωής του υπολογίζεται στα 8-15 χρόνια με τα θηλυκά να ζουν περισσότερο από τα αρσενικά. Πέφτει σε χειμερία νάρκη τον Σεπτέμβριο ή Οκτώβριο ανάλογα με την θερμοκρασία.
Κρίσταλ Πάλας ΦΚ

Η Κρίσταλ Πάλας (αγγλικά: Crystal Palace) είναι αγγλική ποδοσφαιρική ομάδα με έδρα την πόλη του Σάουθ Νόργουντ που ανήκει στην ευρύτερη περιφέρεια του Λονδίνου. Η ομάδα διεξάγει τους εντός έδρας αγώνες της στο Σέλχαρστ Παρκ, χωρητικότητας 26.074 θεατών.Προπονητής της Κρίσταλ Πάλας είναι ο Πατρίκ Βιεϊρά.

 Η Κρίσταλ Πάλας ιδρύθηκε το 1905 από εργάτες που εργαζόταν στο Κρίσταλ Πάλας ένα κτήριο που χτίστηκε για να στεγάσει εκθέσεις. Η Κρίσταλ Πάλας έχει κερδίσει τίτλους σε χαμηλότερο επίπεδο (πρωταθληματα Τσάμπιονσιπ), αλλά δεν έχει καταφέρει να κερδίσει κανένα σε κορυφαίο επίπεδο. Έχει αγωνιστεί αρκετές φορές στην κορυφαία κατηγορία του Αγγλικού ποδοσφαίρου η υψυλότερη θέση που έχει καταλάβει ήταν η τρίτη θέση την σεζόν 1990-91. Στο Κύπελλο Αγγλίας έφτασε δυο φορές στον τελικό το 1990, και το 2016 ηττήθηκε όμως και τις δύο από την Μάντσεστερ Γιουνάιτεντ με 1–0 και 1–2 στην παράταση. Οι οπαδοί της έχουν αδελφοποιηθεί με αυτούς του Πανιώνιου Γυμναστικού Συλλόγου Σμύρνης Τελευταία ενημέρωση: 25 Αυγούστου 2018.ΠρωταθλήματαΦερστ Ντιβίζιον/Πρέμιερ Λιγκ (πρώτου επιπέδου κατηγορία)Τρίτη θέση (1): 1990–91ΚύπελλαΚύπελλο ΑγγλίαςΦιναλίστ (2): 1990, 2016 Επίσημος ιστότοπος
Άλεν Άιβερσον

Ο Άλεν Εζάιλ Άιβερσον (αγγλικά: Allen Ezail Iverson, γεννήθηκε 7 Ιουνίου 1975) είναι Αμερικανός πρώην καλαθοσφαιριστής. Αγωνίστηκε για 14 σεζόν στο NBA στις θέσεις πόιντ γκαρντ και σούτινγκ γκαρντ και ήταν πολυτιμότερος παίκτης (MVP) του πρωταθλήματος το 2001, ενώ τέσσερις φορές ήταν πρώτος σκόρερ του πρωταθλήματος.

 Γεννήθηκε στο Χάμπτον της Βιρτζίνια. Ήταν πρώτη επιλογή στο ντραφτ του 1996 για τους Φιλαδέλφεια 76ερς. Ο Άιβερσον έγινε ένας από τους πιο εύστοχους σκόρερ στην ιστορία του ΝΒΑ, παρά το μικρό του (1,83 μ.) ανάστημα. Ο μέσος όρος σκοραρίσματος στην καριέρα του, 26,6 πόντοι ανά παιχνίδι είναι ο 7ος καλύτερος όλων των εποχών. Είχε συνολικά τέσσερις σεζόν με μέσο όρο πάνω από 30 πόντους ανά αγώνα. Είναι ο μόνος παίκτης στην ιστορία που στις συναντήσεις απέναντι στο Μάικλ Τζόρνταν είχε υψηλότερο μέσο όρο από εκείνον (27,1 έναντι 24,0 του Τζόρνταν). Εξίσου υψηλός είναι και ο μέσος όρος του στα πλέι οφ, όπου με 29,7 πόντους κατατάσσεται δεύτερος όλων των εποχών, πίσω μόνο από το Τζόρνταν. Πολύ ικανός ήταν και στα κλεψίματα κατακτώντας τον τίτλο του καλύτερου της κανονικής περιόδου τρεις φορές, ενώ με 10 κλεψίματα από τις 13 Μαΐου 1999 είναι ο κάτοχος του ρεκόρ περισσότερων κλεψιμάτων σε αγώνα των πλέι οφ που πέτυχε με αντίπαλο τους Ορλάντο Μάτζικ.Η καλύτερη χρονιά του ήταν το 2005-06 έχοντας μέσο όρο 33,0 πόντους και ποσοστό ευστοχίας 44,7 % εντός πεδιάς. Ο Άιβερσον επίσης αναδείχθηκε ως ο πολυτιμότερος παίκτης (MVP) τη σεζόν 2000-01 και οδήγησε τους 76ερς στους τελικούς. Το 2006 πήγε στους Ντένβερ Νάγκετς ως ανταλλαγή. Το 2008 πήγε στους Ντιτρόιτ Πίστονς. Το Σεπτέμβριο του 2009 μετακόμισε στους Μέμφις Γκρίζλις που απελευθερώθηκε μετά από αρνήσεις με την ομάδα για να είναι στο πάγκο αντί για να είναι στην αρχική πεντάδα. Μετά από δύο μήνες πήγε στους Σίξερς πάλι, ενώ το 2010 αγωνίστηκε στην τουρκική Μπεσίκτας, όπου και έκλεισε τη καριέρα του. Το 2016 εισήχθη στο Naismith Memorial Basketball Hall of Fame. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του. ΝΒΑ πολυτιμότερος παίκτης (2001) 11 × NBA All-Star (2000 – 2010) 2 × NBA All-Star Game MVP (2001, 2005) 3 × Πρώτη ομάδα All-NBA (1999, 2001, 2005) 3 × Δεύτερη ομάδα All-NBA (2000, 2002, 2003) Τρίτη ομάδα All-NBA (2006) ΝΒΑ Ρούκι της χρονιάς (1997) NBA Καλύτερη ομάδα ρούκι (1997) 4 × πρώτος σκόρερ NBA (1999, 2001, 2002, 2005) 3 × πρώτος στα κλεψίματα (2001 – 2003) Επετειακή ομάδα NBA των 75 χρόνων Η φανέλα με το Νο. 3 αποσύρθηκε από τους Σίξερς Πρώτη ομάδα All-American (1996) 2 × Αμυντικός της χρονιάς της Ανατολικής περιφέρειας του κολεγιακού πρωταθλήματος (1995, 1996) Ρούκι της χρονιάς της Ανατολικής περιφέρειας του κολεγιακού πρωταθλήματος (1995) First-team Parade All-American (1993) Αναλυτικά στατιστικά καριέρας Αρχειοθετήθηκε 2013-05-12 στο Wayback Machine. Allen Iverson